
A gyermekek védelméről és gyámügyi igazgatásról szóló 1997. évi XXXI. törvény 96.§ (6) bekezdése szerint a települési önkormányzat és állam fenntartói feladatainak ellátására a Kormány rendeletében kijelölt szerv a gyermekjóléti és gyermekvédelmi feladatainak ellátásáról minden év május 31-éig - a külön jogszabályban meghatározott tartalommal - átfogó értékelést készít. Az értékelést - települési önkormányzat esetén a képviselő-testület általi megtárgyalást követően - meg kell küldeni a gyámhatóságnak. A gyámhatóság az értékelés kézhezvételétől számított harminc napon belül javaslattal élhet a települési önkormányzat, illetve állam fenntartói feladatainak ellátására a Kormány rendeletében kijelölt szerv felé, amely hatvan napon belül érdemben megvizsgálja a gyámhatóság javaslatait és állásfoglalásáról, intézkedéséről tájékoztatja.
A 149/1997. (IX.10.) Korm. rendelet 10. számú melléklete tartalmazza az értékelés tartalmi követelményeit, melynek alapján elkészítettük az átfogó értékelést.

I. A települési önkormányzat által készítendő átfogó értékelés tartalmi követelményei:

1. A település demográfiai mutatói:

2014. december 31. állapot szerint Mórágy község állandó lakossága: 

	Korcsoport (fő)

	0-18 évesek
	19-60 évesek
	61-75 évesek
	76 év felettiek
	Összesen

	163
	441
	137
	42
	783


Az összehasonlításhoz 2013. december 31. állapot szerint Mórágy község állandó lakossága:  

	Korcsoport (fő)

	0-18 évesek
	19-60 évesek
	61-75 évesek
	76 év felettiek
	Összesen

	175
	439
	136
	43
	793


Ebből a 0-18 évesek korcsoportonkénti megoszlása 2014. december 31. állapot szerint az alábbi:

	Korcsoport (fő)

	0-2 évesek
	3-5 évesek
	6-14 évesek
	15-18 évesek
	Összesen

	18
	24
	83
	38
	163


Az összehasonlításhoz a 2013. december 31. állapot szerinti adatok az alábbiak:
	Korcsoport (fő)

	0-2 évesek
	3-5 évesek
	6-14 évesek
	15-18 évesek
	Összesen

	22
	26
	90
	37
	175


Látható, hogy tendenciózus változás, különösen, ami a gyermekek korosztályát illeti, nincs.  Mindenképpen örömteli, hogy a korosztály létszáma kismértékben nőtt.  

2. Az önkormányzat által nyújtott pénzbeli, természetbeni ellátások biztosítása
A gyermekek védelméről és gyámügyi igazgatásról szóló 1997. évi XXXI. törvény szabályozza az e törvény szerinti pénzben és természetben nyújtható ellátásokat. 

A rendszeres gyermekvédelmi kedvezményre való jogosultság megállapításának célja annak igazolása, hogy a gyermek szociális helyzete alapján jogosult a törvényben meghatározott kedvezményekre a gyermekétkeztetés körében normatív kedvezmények illetik meg, meghatározott természetbeni támogatások, valamint a külön jogszabályban meghatározott egyéb kedvezményeknek az igénybevételére. 

2014. december 31. napján 80 gyermek volt jogosult a rendszeres gyermekvédelmi kedvezményre. 
Az alábbi táblázat a családok száma a gyermekek száma szerinti megoszlását mutatja be.

2014. december 31-én rendszeres gyermekvédelmi kedvezményben részesített gyermekek száma életkor szerint:

2014. december 31-én rendszeres gyermekvédelmi kedvezményben részesített családok száma a gyermekek száma szerint:
	Megnevezés
	1
	2
	3
	4 vagy 5
	6 vagy annál több
	összesen

	
	Gyermekes családok száma

	Családok száma
	10
	12
	8
	2
	2
	34

	Ebből: egyedülálló szülő
	6
	4
	3
	2
	0
	15


Jövedelem-túllépés miatt, a 2014-es évben 2 gyermekre vonatkozó kérelem került elutasításra. Az elutasítási okokról általánosságban elmondható, hogy a kérelem benyújtásakor az egy főre eső jövedelem a nyugdíjminimum – a gyermekvédelmi törvény szerinti - 130 %-át meghaladta.
A gyermekek védelméről és gyámügyi igazgatásról szóló 1997. évi XXXI. törvény 20/A. §-a alapján a gyámhatóság annak a gyermeknek, fiatal felnőttnek, akinek rendszeres gyermekvédelmi kedvezményre való jogosultsága a tárgyév augusztus 1-jén fennáll, a tárgyév augusztus hónapjára tekintettel, a tárgyév november 1-jén fennáll, a tárgyév november hónapjára tekintettel természetbeni támogatást nyújt fogyasztásra kész étel, ruházat, valamint tanszer vásárlására felhasználható Erzsébet-utalvány formájában. A támogatás összege gyermekeknénk 5800 Ft/alkalom. 
Ezek alapján augusztus hónapban 83 fő részére 481.400 Ft, november hónapban 80 fő részére 464.000 Ft természetbeni támogatás került kifizetésre Erzsébet-utalvány formájában. Az összes kifizetés 945.400 Ft volt. A kifizetett összeget a MÁK 100 %-ban jóváírja az önkormányzat részére. 
A gyermekétkeztetési feladatot az Önkormányzat által üzemeltetett főzőkonyhán látjuk el.  
Az óvodai létszám 2014. december 31. napján 32 fő volt. Az óvodás gyermekek közül összesen 19 gyermek részesült kedvezményes étkezésben. 17 gyermek rendszeres gyermekvédelmi kedvezményre való jogosultsága miatt ingyenesen étkezett, 2 gyermek 50 %-os kedvezményben részesült, közülük 1 gyermek három vagy több gyermekes családban nevelkedik, 1 gyermek pedig a tartós betegségére való tekintettel.

Az óvodás gyermekek étkeztetéséből befolyt térítési díj összesen: 103.547 Ft.

Az iskolai létszám 2014. december 31. napján 75 fő volt. Az iskolások közül összesen 50 gyermek részesült kedvezményes étkezésben. 41 gyermek rendszeres gyermekvédelmi kedvezményre való jogosultsága miatt ingyenesen étkezett, 9 gyermek 50 %-os kedvezményben részesült, közülük 7 gyermek három vagy több gyermekes családban nevelkedik, 2 gyermek pedig a tartós betegségére való tekintettel.

Az iskolás gyermekek étkeztetéséből befolyt térítési díj összesen: 249.587 Ft.
	Kedvezményben részesülő óvodás gyermekek (fő)
	rendszeres gyermekvédelmi kedv.-ben részesülő
	17

	
	3 vagy több gyermekes családban nevelkedik
	1

	
	tartósan beteg
	1

	Összesen:
	19

	Kedvezményben részesülő iskolás gyermekek (fő)
	rendszeres gyermekvédelmi kedv.-ben részesülő
	41

	
	3 vagy több gyermekes családban nevelkedik
	7

	
	tartósan beteg
	2

	Összesen:
	50


A gyermekek védelméről és gyámügyi igazgatásról szóló 1997. évi XXXI. törvény 20/C §-a rendelkezik az óvodáztatási támogatásról. E jogcímen összesen: 100.000 Ft került kifizetésre. Első alkalommal 2 gyermek részesült ellátásban (gyermekenként 20 e Ft), továbbá 6 gyermek részére már további alkalmakra került kifizetés (gyermekenként 10 e Ft.). 
Mórágy Község Önkormányzata által kiírt, a Bursa Hungarica Felsőoktatási Ösztöndíjpályázat 2014. évben 50.000 Ft forint került kifizetésre. A Képviselő–testület a 2015. évi fordulóra kiírt pályázatára 2 hallgató nyújtott be támogatási kérelmet, melyek mindegyikét támogatta.
3. Az önkormányzat által biztosított személyes gondoskodást nyújtó ellátások bemutatása (A gyermekjóléti szolgálat beszámolója alapján) 
3.1. A gyermekjóléti szolgáltatás biztosításának módja 

Mórágy Község Önkormányzata társulásban biztosítja Mórágy településen a gyermekjóléti és családsegítő szolgáltatást.

Az intézmény neve: Bonyhádi Szociális Alapszolgáltatási Központként működő Gondozási Központ. Az integráció megvalósítja az egységes családgondozást, a hatékonyabb szakmai munkát, a szociálisan rászorulókról való gondoskodást.

Az intézmény a következő feladatok ellátására rendelkezik működési engedéllyel: gyermekjóléti szolgálat, helyettes szülői hálózat, családsegítés, étkeztetés, házi segítségnyújtás, jelzőrendszeres házi segítségnyújtás, nappali ellátás, 
A Családsegítő Központ családgondozója heti egy alkalommal – szerdán - tartózkodik a településen. A Családsegítő Központtal, valamint a családgondozóval a hivatal munkakapcsolata jó, kiegyensúlyozott. A gyermeki jogok érvényesülése érdekében jól működő észlelő- és jelzőrendszer alakult ki a családgondozó, a háziorvos, a védőnői szolgálat, valamint az oktatási-nevelési intézmények és a hivatal között. A jelzőrendszer tagjaiban egyre inkább tudatosul a jelzőrendszer fontossága. 

A családgondozó irodája a Községházán található, de a hivatali irodahelyiségektől elkülönítetten került kialakításra
.  
3.2. A gyermekjóléti szolgálat működésének tapasztalatai

3.2.1. Az alapellátásban részesülők száma

A családgondozó az eltelt időszak alatt alapellátásban 12 gyermeket látott el. Ez 6 családnál jelentkezett. 
A gyermekek veszélyeztetettségének okai: a család nem megfelelő életvitele, gyermeknevelési problémák, anyagi, megélhetési problémák.
Védelembe vétel eljárás keretében 2 gyermekkel tartott rendszeres kapcsolatot a családgondozó a tárgyév során.  

A leggyakrabban előforduló problémák: iskolai hiányzások, gyermekeknél előforduló magatartás és teljesítményzavarok, családi konfliktusok, hivatalos ügyintézésben felmerülő nehézségek, életvezetési problémák, anyagi gondok.

3.2.3. Válsághelyzetben lévő várandós anyák gondozása

A védőnői szolgálattal is rendszeres és szoros együttműködésben dolgozik a családgondozó. Válsághelyzetben lévő várandós terhes anyával nem volt kapcsolata a családgondozónak a tárgyév során. 

3.2.4. Családjából kiemelt gyermek szüleinek gondozása

Mórágy községben 2014. évben nem volt a gyermekvédelmi szakellátásban gondozott gyermek. 

3.2.5. A jelzőrendszer tagjaival történő együttműködés tapasztalatai

A jelzőrendszer tagjai jelzéseiket írásos, telefonos, illetve személyes tájékoztatás formájában juttatják el a Gyermekjóléti Szolgálat felé. 

Általános iskolába járó, középiskolás gyermekek esetében a pedagógusok írásban és telefonon élnek jelzéssel. Legtöbb esetben igazolatlan hiányzások miatt vették fel a pedagógusok a Gyermekjóléti Szolgálattal a kapcsolatot. 

Magántanulói státusz ügyében nem érkezett megkeresés Szolgálathoz 2014-es évben.  

Rendőrség az eltelt időszakban nem élt jelzéssel családon belüli veszekedés kapcsán. 

Szenvedélybeteg kiskorúval kapcsolatban nem érkezett írásos jelzés a Szolgálat felé. 

Mórágy kiskorú helyettes szülőnél történő elhelyezésére nem került sor.

A családgondozó a Gyermekjogi képviselővel a tavalyi év során nem került kapcsolatba. 

A jelzőrendszer tagjai probléma esetén írásban jelzéssel élnek egymás felé, de továbbra is törekedni kell a veszélyeztetettség minél korábban történő felismerésére. 
3.3. Gyermekek napközbeni ellátásának, gyermekek átmeneti gondozásának biztosítása, az ellátás igénybevétele, tapasztalatok

Az óvodai nevelést, valamint az általános iskolai napközi ellátást, nevelési oktatási intézmény útján biztosítja az önkormányzat.

2014-ben családba fogadási eljárásra nem került sor.

A 2014-es évben gyermek ideiglenes elhelyezésére, illetve nevelésbe vételére nem került sor.

6. A felügyeleti szervek által végzett szakmai ellenőrzések:
A tavalyi évben nem került sor ezen a területen ellenőrzésre. 
7. A jövőre vonatkozó javaslatok, célok meghatározása

Az önkormányzatnak működése során továbbra is figyelembe kell vennie – az ezt érintő döntéshozatalai során - a településen élő gyermekek mindenekfelett álló érdekeit. Figyelemmel kell kísérni a gyermekek életkörülményeit, az abban bekövetkező kedvezőtlen változások esetén gyors reagálásra van szükség. A Családsegítő Központtal, valamint az észlelő- és jelzőrendszer tagjaival a jó munkakapcsolat fenntartása a továbbiakban is elengedhetetlen feltétele a hatékony gyermekvédelmi munkának.

8. A bűnmegelőzési tevékenység bemutatása
A településen bűnmegelőzési koncepció nem készült, de szeretnénk ezt majd pótolni. A települési önkormányzat, a rendőrség kapcsolatát azonban szoros együttműködés jellemzi, mely alapján az önkormányzat számíthat a rendőrség segítségére, közreműködésére a gyermekvédelem – tevékenységi körét érintő – területein. 

Ezen túlmenően az önkormányzat képviselő-testülete előtt a Bonyhád Városi Rendőrkapitányság, évente beszámol a munkájáról.  A gyermekvédelem területét is érintő javaslatokat az önkormányzat figyelembe veszi és a felmerült problémákat lehetőségeihez mérten igyekszik megoldani.

A Cikón szolgálatot teljesítő körzeti megbízott aktív tagja az észlelő-jelzőrendszernek.
9. A települési önkormányzat és a civil szervezetek közötti együttműködés:

A településen működő civil szervezetek a gyermekjóléti alapellátásban, illetve a gyermekvédelmi szakellátásban szervesen nem vesznek részt ugyan, azonban szabadidős programok szervezésével – néptánc, falunapok, majális,  - biztosítanak lehetőséget a gyermekek szabadidejének hasznos eltöltéséhez. 
Az önkormányzat e téren is igyekszik a pályázati lehetőségeket kihasználva a feladatellátás színvonalát emelni.

Kérem a tisztelt Képviselő-testületet, hogy a beszámolómat fogadja el.

Mórágy, 2015. május 27.
Bakó Józsefné sk.







      jegyző
Határozati javaslat

a gyermekvédelmi beszámolóról

1.) Mórágy Község Önkormányzatának Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 96.§ (6) bekezdése alapján eljárva, a helyi önkormányzat gyermekjóléti és gyermekvédelmi feladatainak ellátásáról, a 149/197.(IX.10.) Korm.rendelet 10. számú melléklete alapján készített átfogó értékelést megtárgyalta, azt elfogadja. 

2.) A képviselő-testület felkéri a jegyzőt, hogy a gyermekvédelmi beszámolót és a határozatot küldje meg a Tolna Megyei Kormányhivatal Szociális és Gyámhivatalának. 

Felelős: Bakó Józsefné jegyző - a határozat megküldéséért

Határidő: 2015. június 15.

